
Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U22006-003007/07.07.2006
REFERAT

privind aprobarea Planului Urbanistic de Detaliu “Construcţie ansamblu de locuinţe colective”, str. Venus, nr.29, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22006-003007/05.06.2006 privind aprobarea Planului Urbanistic de Detaliu “Construcţie ansamblu de locuinţe colective”, str.Venus, nr.29, Timişoara.

Având în vedere prevederile Certificatului de Urbanism nr. 1365/20.03.2006;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Planului Urbanistic de Detaliu “Construcţie ansamblu de locuinţe colective”, str.Venus, nr.29, Timişoara. 


Planul Urbanistic de Detaliu este elaborat de proiectantul S.C. Arhitect Trîmbiţaş SRL, proiect nr.11/2006, la cererea beneficiarului S.C. CONTRASCOM BENŢA S.R.L.
Terenul studiat în cadrul P.U.D. este situat în intravilanul municipiului Timişoara, în partea de sud-est şi are front la strada Venus. Prin P.U.G. Timişoara pentru acest amplasament era stabilită funcţiunea servicii 

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Suprafaţa totală studiată este de 8773 mp. şi este proprietatea privată a S.C. CONTRASCOM BENŢA S.R.L, având nr. topo. 28944; 8612/1/2; 8614/1/2/1/2, înscris în CF nr. 116976 Timişoara.
Terenul este ocupat în prezent de un ansamblu de construcţii ce au aparţinut unor foste unităţi agricole. Făcând o analiză a funcţiunilor din zonă, se observă o reconversie la acest nivel. Funcţiunea dominantă devine cea de locuire, iar parterurile sunt ocupate de servicii şi comerţ. Prin Planului Urbanistic de Detaliu “Construcţie ansamblu de locuinţe colective”, str.Venus, nr.29, Timişoara, se propune creerea unui ansamblu de locuinţe colective cu spaţii comerciale şi servicii la parter. Intervenţia propune trei corpuri cu regim de înălţime ce variează de la D+P+4E la D+P+8E. Numărul total de apartamente se ridică la 204. Apartamentele vor fi cu 1, 2 şi 3 camere. Fiecare dintre aceste corpuri va fi dotat cu ascensoare conform normelor în vigoare.

Accesul auto pe parcela se va face tot de pe strada Venus. Pentru deservirea rutieră a viitoarelor locuinţe, se propune realizarea unei străzi cu caracter de deservire local. Pentru colectarea deşeurilor  menajere se va asigura un acces de pe strada Electronicii.

Locurile de parcare pentru funcţiunile propuse, în conformitate cu Regulamentul Local de Urbanism, sunt asigurate, atât la nivelul solului, prin parcări deschise (62 locuri), cât şi la demisol (145 locuri), printr-un nivel de parcări. Accesul in demisol se face prin rampe.

Sunt prevăzute bransamente la reţelele edilitare existente în zonă, pentru a deservi obiectivul propus.

Indicii propuşi prin prezenta documentaţie sunt:


POT maxim = 35 %  - funcţiune mixtă locuinţe colective şi servicii, comerţ


CUT maxim = 2,97
Hcornisa maxim = 25,20m

Regim maxim de înălţime D+P+8E
Se vor respecta condiţiile impuse de prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planului Urbanistic de Detaliu “Construcţie ansamblu de locuinţe colective”, str.Venus, nr.29, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

Planului Urbanistic de Detaliu “Construcţie ansamblu de locuinţe colective”, str.Venus, nr. 29, Timişoara a fost supus dezbaterii publice din 15 iulie 2006 şi nu au existat obiecţii sau recomandări.

